DELTA วอลุ่มแน่น! พุ่งต่อ 12% โบรกอัพกำไรปี 63-64 ขึ้น 15-17% มองอุปสงค์เริ่มฟื้น
DELTA วอลุ่มแน่น! พุ่งต่อ 12% โบรกอัพกำไรปี 63-64 ขึ้น 15-17% มองอุปสงค์เริ่มฟื้น
8 ต.ค. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10.50 น. อยู่ที่ระดับ 200 บาท บวก 21 บาท หรือ 11.73% สูงสุดที่ระดับ 205 บาท ต่ำสุดที่ระดับ 179.50 บาท ด้วยมูลค่าการซื้อขาย 787.51 ล้านบาท

ด้าน บล.ทิสโก้ แนะนำ “ถือ” ราคาเป้าหมาย 139 บาท/หุ้น พร้อมปรับประมาณการปี 2563-64 ขึ้น 15 – 17% เพื่อสะท้อนอัตรากำไรที่ดีขึ้น หนุนโดยอุปสงค์ของเพาเวอร์ซัพพลาย (สำหรับ Cloud, PC และชิ้นส่วนต่างๆ) และการดำเนินงานของรถยนต์ EV ที่จะดีขึ้นในช่วงครึ่งหลังของปีนี้เป็นต้นไป ทำให้ปรับประมาณการของอัตรากำไรขึ้น 80 – 110bps เป็น 24.4 – 24.9% ตามลำดับ ทำให้ผลประกอบการจะเพิ่มขึ้น 115% และ 9% ในปี 2563-64 เป็น 6.3 พันล้านบาท และ 6.9 พันล้านบาท ตามลำดับ